text: 28 veteraner på sommerlejr
  02 juli 2014 kl. 15.05
  28 veteraner, der har været udsendt til Balkan, Irak og Afghanistan, er i de her dage samlet på sommerlejr med deres familie. Veteranerne er nemlig ikke kun ramt af PTSD, men i lige så høj grad af, at de ikke har haft mulighed for at være sammen med deres børn.
  Det er veteraner fra hele landet, der deltager i sommerlejren i Sdr. Stenderup sammen med i alt 56 pårørende, hvoraf de 41 er børn.
  Det er Sct. Georgs Gilderne i Kolding, der for fjerde år i træk afholder sommerlejr, og undervejs har der været deltagelse af bl.a. forsvarsministeren og Koldings borgmester, Jørn Pedersen, V.
  Ideen med sommerlejren er bl.a., at veteranerne under opholdet kan være sammen med deres børn, hvilket for mange veteraner har været et stort afsavn under udsendelsen.
  Se mere 19.30 og når vi sender direkte fra sommerlejren i den sene nyhedsudsendelse kl. 22.25.
  